钦定古今图书集成/理学汇编/学行典/第177卷 > 孝经 > 《广至德章》
## 钦定古今图书集成/理学汇编/学行典/第177卷 > 孝经 > 《广至德章》

子曰：“君子之教以孝也，非家至而日见之也。教以孝，
所以敬天下之为人父者也；教以弟，所以敬天下之
为人兄者也。教以臣，所以敬天下之为人君者也。《诗》
云：‘恺悌君子，民之父母’。非至德，其孰能顺民如此其
大者乎？”

〈注〉《言教》不必家到户至，日见而语之，但行孝于内，其化自流于外。〈疏〉正义曰：此夫子《述广至德》之义。